section_heading: Povijest
paragraph_text: Naselje je nastalo tridesetih godina dvadesetog stoljeća. Češki industrijalac Tomáš Baťa utemeljio je 7. lipnja 1931. poduzeće "Bata Borovo" (danas Borovo d.d.), te je počeo graditi radničko naselje "Bata ville". Godine 1936. naselje je imalo 122 zgrade izgrađene od neožbukane crvene opeke u kojima je živjelo 1.818 stanovnika. Do 1980-ih godina, Borovo Naselje je katastarski bilo dio naselja Borovo, da bi nakon toga postalo posebna katarstarska općina i pripojeno gradu Vukovaru.